Република Србија

**СКУПШТИНА ОПШТИНЕ**

**ВЛАДИМИРЦИ**

Број: 003757143 2025 07936 001 000 000 001

Датум: 22.09. 2025. године

**В л а д и м и р ц и**

На основу члана 116. став 5. и члана 117. став 3. Закона о основама система образовања и васпитања („Сл. гласник РС“, бр. („Сл. гласник РС“, бр. 88/17, 27/18 – др. закон, 6/20, 129/21, 92/23 и 19/25), члана 32. став 1. тачка 9) Закона о локалној самоуправи („Сл. гласник РС“, бр. 129/07, 83/14 – др. закон, 101/16 – др. закон, 47/18 и 111/2021 – др. закон) и члана 40. став 1. тачка 13) Статута општине Владимирци („Сл. лист града Шапца и општина Богатић, Владимирци и Коцељева“, бр. 6/19, 12/21 и 9/25), Скупштина општине Владимирци на седници одржаној дана 22.09.2025. године, донела је

**Р Е Ш Е Њ Е**

**О РАЗРЕШЕЊУ ДВА ЧЛАНА ШКОЛСКОГ ОДБОРА ПОСАВОТАМНАВСКЕ СРЕДЊЕ ШКОЛЕ СА ДОМОМ УЧЕНИКА ВЛАДИМИРЦИ И ИМЕНОВАЊУ НОВИХ ЧЛАНОВА**

**I**

Дужности чланова Школског одбора Посавотамнавске средње школе са домом ученика Владимирци, разрешавају се представници из реда родитеља и то:

* Живан Лазаревић из Каоне и
* Биљана Маринковић из Владимираца.

**II**

У састав Школског одбора Посавотамнавске средње школе са домом ученика Владимирци, именују се:

* Јелена Глигорић из Пејиновића и
* Ђорђе Вулетић из Крнула

представници из реда родитеља на мандатни период до истека мандата Школског одбора Посавотамнавске средње школе са домом ученика Владимирци.

**III**

Решење ступа на снагу даном доношења и има се објавити у „Сл. листу града Шапца и општина Богатић, Владимирци и Коцељева.

**О б р а з л о ж е њ е**

Скупштина општине Владимирци дана 09.09.2025. године, запримила је допис Посавотамнавске средње школе са домом ученика Владимирци, који се односи на Одлуку о предлогу за чланове Школског одбора из реда родитеља.

Исту је донео Савет родитеља на седници одржаној дана 09.09.2025. године и за чланове Школског одбора из реда родитеља предложио Јелену Глигорић из Пејиновића и Ђорђа Вулетића из Крнула, уместо Живана Лазаревића из Каоне и Биљане Маринковић из Владимираца.

Чланом 116. став 5. Закона о основама система образовања и васпитања, прописано је да чланове органа управљања установе именује и разрешава скупштина јединице локалне самоуправе, а председника бирају чланови већином гласова од укупног броја чланова органа управљања.

Чланом 117. став 3. Закона о основама система образовања и васпитања, прописано је да ће скупштина јединице локалне самоуправе разрешити, пре истека мандата, поједине чланове, укључујући и председника или орган управљања установе, на лични захтев члана, као и у случају да савет родитеља покрене иницијативу за разрешење члана органа управљања именованог на његов предлог.

Комисија за кадровска, административна питања, радне односе, признања и награде на седници одржаној дана 16.09.2025. године, утврдила је предлог Решења о разрешењу два члана Школског одбора Посавотамнавске средње школе са домом ученика Владимирци и именовању нових чланова.

Одлучујући о предлогу овлашћеног предлагача, Скупштина општине Владимирци је на седници одржаној дана 22.09.2025. године, већином гласова присутних одборника разрешила је Живана Лазаревића из Каоне и Биљану Маринковић из Владимираца, а именовала Јелену Глигорић из Пејиновића и Ђорђа Вулетића из Крнула, представнике из реда родитеља.

На основу свега напред наведеног, а сходно законским прописима из уводног дела овог решења, одлучено је као у диспозитиву решења.

**Упутство о правном средству:** Ово решењеје коначнои против њега није допуштена жалба већ се може тужбом покренути управни спор код надлежног Управног суда у року од 30 дана од дана достављања решења.

**РЕШЕЊЕ ДОСТАВИТИ:**

1. Школском одбору Посавотамнавске средње школе са домом ученика Владимирци,
2. Разрешеним,
3. Именованим,
4. У списе предмета.

**ПРЕДСЕДНИК СКУПШТИНЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Раде Ковачевић***